section_heading: Reprezentativna karijera
paragraph_text: Bez obzira na igračevu dosljedno visoku razinu nastupa u klupskom nogometu, Micouda su nacionalni izbornici često marginalizirali. Tako ga je Jacques Santini odabrao samo jednom, i to u prijateljskoj utakmici protiv Nizozemske 2004. te nije uvršten u popis reprezentativaca za EURO 2004. unatoč odličnim nastupima za Werder Bremen. Zbog toga se Micoud 2004. povukao iz reprezentacije.